**Общинска избирателна комисия Добричка**

**РЕШЕНИЕ**

**№ - 171 -МИ/НР**

**Добричка, 25.10.2015 г.**

ОТНОСНО: Постъпила жалба вх.№МИ-01- 318/22.10.2015 година от БСП, за нарушения в СИК 010, 052, 053 в Община Добричка.

Във връзка с постъпилата жалба, ОИК Добричка е извършила проверка на място в СИК 010 и СИК 052 със следните констатации:

Относно нарушение в СИК 010 в с. Ведрина жалбоподателя твърди, че кандидатът за кмет в с. Ведрина от ПП ГЕРБ извършва агитация на жителите в непосредствена близост до секцията. Проведен бе разговор с избиратели пред изборната секция които твърдят, че Георги Георгиев кандидат за кмет от ПП ГЕРБ не е провеждал агитация пред и в близост до изборната секция.

Относно нарушение в СИК 052 в с. Росеново жалбоподателя твърди, че родственик на кандидат за кмет в с. Росеново от ПП ГЕРБ извършва агитация на жителите в непосредствена близост до секцията – на около 10м. от нея. Проведен бе разговор с избиратели, застъпници и упълномощени представители пред изборната секция които твърдят, че никой от името на кандидата за кмет от ПП ГЕРБ не е провеждал агитация пред и в близост до изборната секция. Поради липса на конкретизация на „близкия родственик на кандидата“ ОИК не може да установи нарушение на изборните правила.

Относно нарушение в СИК 053 в с. Свобода жалбоподателя твърди, че упълномощен представител на БСП – Таня Николова Христова не е допуснат от председателя на СИК до изборното помещение. Бе проведен разговор с председателя на СИК 053, който обясни, че упълномощения представител на БСП не е бил допуснат до изборната секция, поради липса на печат върху представеното пред СИК пълномощно. Извършена е проверка в регистъра на упълномощените представители към ОИК, която е установила , че г-жа Христова фигурира в регистъра под номер 29 и е допусната в изборното помещение.

Предвид гореизложеното и на основание чл. 87, ал. 1 , т. 22, предложение първо във връзка с чл.161 от ИК, ОИК Добричка

**Р Е Ш И:**

Оставя без уважение подадената жалба вх.№МИ-01-318/25.10.2015 година от БСП, като неоснователна и недоказана.

Решението подлежи на обжалване пред Централната избирателна комисия в тридневен срок от обявяването му.

Председател: Мариян Няголов

Секретар: Диана Далакманска

*Обявено на:………………………. Дата на снемане:…………………………*

*Час на обявяване:……………. Час на снемане:………………………….*

*Обявил: 1.……………………………. Свалил: 1…………………………………….*

 *2……………………………… 2…………………………………….*